CELEX: 62016CN0661
Language: sl
Date: 2016-12-21 00:00:00
Title: Zadeva C-661/16: Predlog za sprejetje predhodne odločbe, ki ga je vložilo Bundesfinanzhof (Nemčija) 21. decembra 2016 – Finanzamt Göppingen/Erich Wirtl

20.3.2017   
            
            
               SL
            
            
               Uradni list Evropske unije
            
            
               C 86/13
            
         Predlog za sprejetje predhodne odločbe, ki ga je vložilo Bundesfinanzhof (Nemčija) 21. decembra 2016 – Finanzamt Göppingen/Erich Wirtl
   (Zadeva C-661/16)
   (2017/C 086/16)
   Jezik postopka: nemščina
   
      Predložitveno sodišče
   
   Bundesfinanzhof
   
      Stranki v postopku v glavni stvari
   
   
      Tožeča stranka in nasprotna stranka v revizijskem postopku: Finanzamt Göppingen
   
      Tožena stranka in vlagatelj revizije: Erich Wirtl
   
      Vprašanja za predhodno odločanje
   
   
               1.
            
            
               Na podlagi sodbe Sodišča z dne 13. marca 2014 v zadevi FIRIN, C-107/13 (1) je odbitek zaradi plačila izključen, če je nastanek obdavčljivega dogodka ob plačilu negotov. Ali se to presoja na podlagi objektivnih dejstev ali na podlagi objektivno ugotovljenih dejstev s strani plačnika?
            
         
               2.
            
            
               Ali je treba sodbo Sodišča FIRIN razlagati tako, da je na podlagi prava Unije treba odbitek, ki ga izvede plačnik računa, ki je bil izdan zaradi predplačila dobave blaga, popraviti, tudi kadar predplačila ni povrnil, če ta dobava nazadnje ni bila opravljena?
            
         
               3.
            
            
               Če je odgovor na prejšnje vprašanje pritrdilen: ali lahko na podlagi člena 186 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (2), ki državam članicam omogoča določitev podrobnosti popravka na podlagi člena 185 Direktive 2006/112, država članica Zvezna republika Nemčija v svojem nacionalnem pravu določi, da se davčna osnova zmanjša šele z povrnitvijo predplačila in da je v skladu z navedenim treba popravek dolgovanega davka in odbitka opraviti ob istem času in pod enakimi pogoji?
            
         
      (1)  ECLI:EU:C:2014:151
   
      (2)  UL L 347, str. 1.